Olga Kazaka

Olga Kazaka (dzimusi ) ir Latvijas sabiedrisko attiecību speciāliste, komunikācijas zinātniece, uzņēmēja un autore. Viņa ir sabiedrisko attiecību aģentūras Olsen+Partners (agrāk “A.W. Olsen & Partners”) partnere un līdzdibinātāja. Kazaka ir ieguvusi komunikācijas zinātnes doktora grāds (Dr.Sc.Comm.), un ir vairāku akadēmisku un praktisku publikāciju autore korporatīvās komunikācijas jomā. Viņa piedalās starptautiskās konferencēs kā lektore, un ir žūrijas locekle starptautiskos komunikācijas konkursos.

 Dzīvesgājums un izglītība 
Olga Kazaka ir dzimusi 1984. gada 16. februārī. Jau agrā vecumā viņa iesaistījās mediju un komunikācijas jomā, sākot darbu žurnālistikā 15 gadu vecumā.

2005. gadā, 20 gadu vecumā, viņa kopā ar savu biznesa partneri Gintu Lazdiņu dibināja komunikācijas aģentūru A.W. Olsen & Partners (2023. gadā pārdēvēta par Olsen+Partners). Kazaka ir ieguvusi doktora grādu komunikācijas zinātnē Latvijas Universitātē. Viņas akadēmiskā pētniecība fokusējas uz korporatīvo komunikāciju un uzticības veidošanu organizācijās

 Karjera 
Kazaka sabiedrisko attiecību nozarē strādā kopš 1999. gada. Kā Olsen+Partners līdzdibinātāja viņa ir vadījusi projektus, kas saņēmuši vairākus starptautiskus apbalvojumus, tostarp:

 vairāk nekā 10 IPRA Golden World balvas;
 vairākas Eiropas Izcilības balvas;   
 vairākas Baltijas sabiedrisko attiecību balvas.     

Viņa ir 2025. gada PRO PR Globe komunikācijas sasniegumu balvu starptautiskās žūrijas locekle. Žūrijas lomā Kazaka ir bijusi arī "Gada balvās", ko piešķīra Latvijas Sabiedrisko attiecību profesionāļu asociācija, starptautiskajā komunikācijas konkursā "PaRa / Impact Awards 2016" un Starptautiskajā reklāmas festivālā Golden Hammer (2015).

Kazaka piecas reizes ir bijusi ievēlēta Latvijas Asociācijas Sabiedrisko attiecību profesionāļu (LASAP) valdē.

Viņa piedalījās profesionālo standartu izstrādē sabiedrisko attiecību nodaļu vadītājiem un sabiedrisko attiecību speciālistiem Latvijā (2011, 2012).

"Favikon" Kazaku ir nosaucis par vienu no ietekmīgākajām Latvijas viedokļu līderēm tīmekļa vietnē "LinkedIn". 

 Darbs izglītībā un publiskā uzstāšanās 
No 2011. līdz 2024. gadam Kazaka pasniedza kursus Latvijas Universitātē par vadības komunikāciju, stāstniecību, organizācijas uzticēšanos un mediju ietekmi.  

Kazaka vada privātas apmācības par korporatīvo komunikāciju un vadību.  Viņa uzstājas kā runātāja dažādās konferencēs, piemēram, EBIT, “Lemtspēja", “Iedvesmai un Jaudai", RigaCOMM, Marketing Shake, Superwoman, biznesa augstskolas "Turība" zinātniskajā konferencē un citās. Vides izglītības kampaņas ietvaros viņa lasīja pasaku bērniem. 

Olga komentē tādas tēmas kā medijpratība, zīmola autentiskums un uzticēšanās lomu organizācijas panākumos, uzsverot stratēģiskās skaidrības un emocionālās rezonanses līdzsvarošanas nozīmi.

 Publikācijas 
Kazaka ir grāmatas “Pirmā PR grāmata” (2019) autore. Tā paredzēta sabiedrisko attiecību speciālistiem, uzņēmumu vadītājiem un sabiedrībā zināmām personām. Grāmata kļuva populāra Latvijā un tika iekļauta vairāku augstskolu obligātās literatūras sarakstā, studentiem, kas studē sabiedriskās attiecības. 

Viņa ir arī vairāku zinātnisku rakstu autore par korporatīvo komunikāciju sociālajos medijos, aprakstot pievienotās vērtības modeli, ko viņa izstrādāja kā daļu no savas promocijas darba.

Kazaka regulāri publicē komentārus žurnālā “Annas Psiholoģija”, rakstot par aktuāliem jautājumiem komunikācijas jomā.

 Sociālā iniciatīva 
Kazaka vada labdarības iniciatīvu “Taureņa efekts”, kas veicina sociālo atbildību Latvijā. Šī iniciatīva atbalsta dažādus projektus, tostarp, bāreņu sociālo iekļaušanos, garīgās veselības  un vides jautājumu jomā, kā arī sniedz gan materiālu, gan nemateriālu palīdzību bērnu namiem.

Vienā no iniciatīvas projektiem, kura mērķis ir finansēt neauglības ārstēšanu, atbalstu ir saņēmuši vairāki desmiti ģimeņu, kā rezultātā ir dzimuši 15 bērni.

 Apbalvojumi un atzinības 

 TOYP (Ten Outstanding Young Persons) Latvijas balva par sasniegumiem personības attīstības un izaugsmes veicināšanā.  
 Latvijas Sabiedrisko attiecību speciālistu asociācijas balva par ieguldījumu sabiedrisko attiecību jomas attīstībā.

 Privātā dzīve 
Olga Kazaka ir precējusies ar Māri Kiseļovu, kas ir profesionāls ēdienu un reklāmu fotogrāfs, un viņiem ir meita. 

Pāris sadarbojas dažādos sociālos projektos, piemēram, “Paaudzes”, kurā tika fotografētas Latvijas slavenības ar saviem bērniem,  un “Laimīga mamma – laimīgs bērns”, kurā tika akcentēta mātes un uzņēmējas lomas veiksmīga apvienošana.

 Atsauces 

Kategorija:Sabiedriskās attiecības
Kategorija:Latvijas uzņēmēji
Kategorija:Latvijā dzimušie